Mikil og vaxandi eftirspurn er eftir laxi í Kína . Útflutningur á íslenskum laxi til Kína er hafinn eftir að fríverslunarsamningur þjóðanna tók gildi . Verðin eru góð og fríverslunarsamningurinn gefur laxabændum hér 10 - 12% aukna framlegð . Frá 23. september þegar fyrsta tilraunasending úr eldiskvíum Arctic Fish í Dýrafirði hafa um 83 tonn af íslenskum laxi verið flutt til Kína og allar líkur á að útflutningur aukist hratt á næstu mánuðum . „ Eins og staðan er núna er Asíu-markaður að greiða einna hæsta verðið fyrir gæðaafurðir , þó nokkuð hærra verð en fæst á Evrópumarkaði , ” segir Sigurður Pétursson hjá Arctic Fish í samtali við Mbl . Norski laxinn vinsæll í Kína Eftirspurnin eftir laxi í Kína hefur vaxið og markaðurinn nú er um 100.000 tonn á ári og verður líklega um 240.000 tonn árið 2025 . Bann við innflutningi á norskum sjávarafurðum til Kína var aflétt á síðasta ári og fyrstu 6 mánuði ársins 2019 voru 12.130 tonn af norskum laxi flutt til Kína . Það er nánasta sama magn og allt árið 2018 þegar útflutningur var 12.000 tonn . Útflutningur á norskum laxi til Kína er 200 tonnum meiri á viku nú en árið 2018 og útlit er fyrir að Norðmenn muni flytja út 24.000 tonn af laxi til Kína á þessu ári , sem gerir Kína að áttunda stærsta markaðssvæði fyrir norskan lax . Stærsti neytendamarkaður sjávarafurða Kína er langstærsti neytendamarkaður sjávarafurða . Árið 2016 var heildarmagn framleiðslu sjávarafurða í Kína 69 milljónir tonna . 56% var ræktaðar sjávarafurði og 44% voru villtar . Laxeldi á Íslandi er rétt að hefjast en útflutningsverðmæti eldisafurða nam um 1.728 milljónum króna í ágúst sem samsvarar 123% aukningu milli ára . Fiskeldi hefur aldrei skapað meiri útflutningsverðmæti á Íslandi en nú . Útflutningur fiskeldisafurða var 1.764 tonn samanborið við 906 tonn í ágúst í fyrra . Fríverslunarsamningurinn við Kína mun skapa ungum íslenskum laxeldi tækifæri til að auka framlegð afurða sinna á stærsta sjávarafurðamarkaði í heimi þar sem eftispurn eftir laxi fer ört vaxandi . Bætt aðgengi að mörkuðum í Asíu Vísbendingar eru um að kínverski markaðurinn sé að opnast þar sem eftirspurn eftir sjávarafurðum er mikil og það sama má segja um alla Asíu . Flugsamgöngur frá Norður-Evrópu til Kína hafa aukist til muna og þar af leiðandi aðgangur að kínverska markaðnum með ferskum sjávarafurðum . Eftirspurn eftir hágæða sjávarafurðum vex hratt með aukinni velmegun Kínverja . Kína er stærsti neytendamarkaður sjávarafurða í heimi . Fríverslunarsamningurinn við Kína mun skapa íslenskum sjávarútvegi og fiskeldi mikil tækifæri . Fríverslunarsamningur Kína og Chile tók gildi árið 2016 og er Chile stærsti innflytjandi á laxi til Kína .